એ ભાષણમાં એમણે કહ્યું હતું કે, તમને બધાને એવો સવાલ થતો હશે કે હું મારી અપંગતા વિશે શું વિચારતો હોઈશ? તો સાંભળી લો… મારી શારીરિક સ્થિતિ તમારાથી થોડી અલગ છે અને એટલે મારી જરૃરિયાતો થોડી અલગ છે. એ સિવાય એકેય વાતે હું મારી જાતને તમારાથી જુદી નથી સમજતો. તાજમહેલ હોટલમાં રાખેલા ગેટ ટુ ગેધર કાર્યક્રમ ઓર્કેસ્ટ્રાની ધૂન ઉપર બધા નાચી રહ્યા હતા ત્યારે હોકિંગ સાહેબ પોતાની વિશેષ વ્હીલચૅરને નચાવીને બધાનો સાથ આપી રહ્યા હતા. તેઓ જીવનના જોશથી તરબતર હતા.